pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยร่วมรับมือผลกระทบไวรัสโคโรนา
วันพุธที่ 5 กุมภาพันธ์ 2563
กรุงไทยร่วมรับมือผลกระทบไวรัสโคโรนา
จากสถานการณ์การแพร่ระบาดของไวรัสโคโรนาสายพันธุ์ใหม่ ที่เกิดขึ้นในเมืองอู่ฮั่น สาธารณรัฐประชาชนจีน และขยายไปอีกหลายประเทศ ซึ่งธนาคารได้ออกมาตรการเร่งด่วน เพื่อช่วยเหลือและบรรเทาความเดือดร้อนของลูกค้าที่ธุรกิจอาจได้รับผลกระทบจากการระบาดของไวรัสดังกล่าว
นายพิชิต จงสฤษดิ์หวัง ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า จากสถานการณ์การแพร่ระบาดของไวรัสโคโรนา สายพันธุ์ใหม่ ที่เกิดขึ้นในเมืองอู่ฮั่น สาธารณรัฐประชาชนจีน และขยายไปอีกหลายประเทศ ซึ่งธนาคารได้ออกมาตรการเร่งด่วน เพื่อช่วยเหลือและบรรเทาความเดือดร้อนของลูกค้าที่ธุรกิจอาจได้รับผลกระทบจากการระบาดของไวรัสดังกล่าว เช่น ธุรกิจที่เกี่ยวข้องกับภาคการท่องเที่ยวและการส่งออกสินค้าไปยังจีน โดยพักชําระหนี้เงินต้นตามระดับผลกระทบ สูงสุดไม่เกิน 12 เดือน ขยายระยะเวลาชําระหนี้ให้สอดคล้องกับธุรกิจและการค้ําประกันออกไปได้อีก 5 ปี ตลอดจนสนับสนุนค่าธรรมเนียม บสย. ค้ําประกัน
สําหรับลูกค้าและประชาชน ธนาคารมี 2 ผลิตภัณฑ์ที่คุ้มครองครอบคลุมการติดเชื้อไวรัสโคโรนาสายพันธุ์ใหม่ ได้แก่ ประกันสุขภาพ iHealthy หมดกังวลกับค่ารักษาโดยคุ้มครองครอบคลุมค่ารักษาแบบเหมาจ่ายสําหรับผู้ป่วยใน และให้ความคุ้มครองค่ารักษาแบบผู้ป่วยนอกทุกแผน ทั้งค่าตรวจ ค่ายา การเอกซเรย์ การตรวจในห้องปฏิบัติการ และกายภาพบําบัด ตามวงเงินสูงสุดของแต่ละแผน ทุกที่ทั่วโลกตามแผนที่เลือก เบี้ยประกันภัยเริ่มต้น 1,561 บาทต่อเดือน
รวมทั้งประกันสุขภาพ กรุงไทย สุขภาพสุขใจ ที่คุ้มครองครอบคลุมค่าใช้จ่ายทั้งการรักษาแบบผู้ป่วยในและผู้ป่วยนอก คุ้มครองแบบเหมาจ่ายทั้งผลประโยชน์ ค่ารักษาพยาบาล ค่าแพทย์ผ่าตัดและหัตถการ ค่าแพทย์เยี่ยมไข้ และค่าบริการทั่วไป โดยไม่ต้องสํารองจ่าย ทั้งนี้ เบี้ยประกันสามารถนําไปลดหย่อนภาษีได้ เบี้ยประกันภัยเริ่มต้นคุ้มค่าเพียง 450 บาทต่อเดือน โดยประกันทั้ง 2 รูปแบบ เงื่อนไขเป็นไปตามที่ระบุไว้ในกรมธรรม์ ผู้สนใจสอบถามรายละเอียดได้ที่ Krungthai Call Center 02-111-1111 ธนาคารกรุงไทยทุกสาขา หรือเว็บไซต์ www.ktb.co.th
ฝ่ายกลยุทธ์การตลาด
โทร.02-208-4174-8
รัฐบาลไทย-ข่าวทำเนียบรัฐบาล-ศ.ดร. ศุภชัย ปทุมนากุล รองปลัด อว. ปิดกิจกรรม SIBB GLOBAL CONNECT : LIFE SCIENCE CLUSTER พัฒนาศักยภาพนักศึกษา ผู้ประกอบการ ให้เติบโตในระดับนานาชาติ
วันพฤหัสบดีที่ 26 มีนาคม 2563
ศ.ดร. ศุภชัย ปทุมนากุล รองปลัด อว. ปิดกิจกรรม SIBB GLOBAL CONNECT : LIFE SCIENCE CLUSTER พัฒนาศักยภาพนักศึกษา ผู้ประกอบการ ให้เติบโตในระดับนานาชาติ
ศ.ดร. ศุภชัย ปทุมนากุล รองปลัด อว. ปิดกิจกรรม SIBB GLOBAL CONNECT : LIFE SCIENCE CLUSTER พัฒนาศักยภาพนักศึกษา ผู้ประกอบการ ให้เติบโตในระดับนานาชาติ
วันนี้ (13 มีนาคม 2563) ณ โรงแรมสวิสโซเทล เลอ คองคอร์ด กรุงเทพฯ/ศ.ดร. ศุภชัย ปทุมนากุล รองปลัดกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานปิดกิจกรรมและมอบรางวัล SiBB Global Connect : Life Science Cluster ซึ่งเป็นความร่วมมือของสํานักงานเลขานุการคณะกรรมการการส่งเสริมกิจการอุทยานวิทยาศาสตร์ (สอว.) สํานักปลัดกระทรวงการอุดมศึกษา วิทยาศาสตร์ วิจัยและนวัตกรรม ร่วมกับ โครงการจัดตั้งสถานพัฒนาความเป็นผู้ประกอบการสําหรับนักศึกษา (SEDA) มหาวิทยาลัยเทคโนโลยีสุรนารี ดําเนินการขึ้นภายใต้โครงการส่งเสริมศักยภาพผู้ประกอบการธุรกิจนวัตกรรมรายใหม่ระหว่างกิจการขนาดใหญ่และมหาวิทยาลัย (Business Brotherhood) ประจําปีงบประมาณ พ.ศ. 2563 โดยส่วนหนึ่งของการดําเนินการในปีนี้ สอว. ได้ริเริ่มกิจกรรม SiBB Global Connect เพื่อพัฒนาศักยภาพนักศึกษา ผู้ประกอบการ ให้เติบโตในระดับนานาชาติได้
กิจกรรม SiBB Global Connect เป็นการพัฒนาศักยภาพด้านความเป็นผู้ประกอบการอย่างเข้มข้น โดยครอบคลุมด้านการพัฒนากลยุทธ์ทรัพย์สินทางปัญญาสําหรับธุรกิจชีวการแพทย์ในการสากล การพัฒนาแนวทางการดําเนินธุรกิจนวัตกรรม การพัฒนากลยุทธ์การเข้าสู่ตลาดสากล การพัฒนาคุณค่าที่เป็นเอกลักษณ์ และการพัฒนาแบบจําลองทางเงิน โดยเชิญผู้เชี่ยวชาญจากภาคเอกชนร่วมเป็นวิทยากร และเป็นพี่เลี้ยงตลอดระยะเวลาการจัดกิจกรรม 5 วัน
โดยในกิจกรรมนี้ มีทีมนักศึกษาผู้ประกอบการจํานวน 15 ทีม จาก 6 มหาวิทยาลัย ได้แก่ มหาวิทยาลัยเชียงใหม่, มหาวิทยาลัยขอนแก่น, มหาวิทยาลัยสงขลานครินทร์, มหาวิทยาลัยนราธิวาสราชนครินทร์, สถาบันเทคโนโลยีพระจอมเกล้าเจ้าคุณทหารลาดกระบัง, และมหาวิทยาลัยเทคโนโลยีสุรนารี โดยผู้ผ่านการคัดเลือกกิจกรรมนี้จะมีสิทธิเข้าร่วมกิจกรรม Bio Investment 2020 ณ ศูนย์นิทรรศการและการประชุมไบเทค กรุงเทพมหานคร และยังได้สิทธิไปแสดงผลงานในกิจกรรม Bio International Convention ณ เมืองซานดิเอโก มลรัฐแคลิฟอร์เนีย ประเทศสหรัฐอเมริกา ในเดือนมิถุนยายน 2563
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-กำหนดการเยือนประเทศไทยอย่างเป็นทางการของประธานาธิบดีแห่งสาธารณรัฐเกาหลี
วันพุธที่ 28 สิงหาคม 2562
กําหนดการเยือนประเทศไทยอย่างเป็นทางการของประธานาธิบดีแห่งสาธารณรัฐเกาหลี
กําหนดการเยือนประเทศไทยอย่างเป็นทางการของประธานาธิบดีแห่งสาธารณรัฐเกาหลี
นายมุน แช อิน ประธานาธิบดีแห่งสาธารณรัฐเกาหลี และนางคิม จอง ซุก ภริยา เดินทางเยือนประเทศไทยอย่างเป็นทางการในฐานะแขกของรัฐบาล ระหว่างวันที่ 1-3 กันยายน 2562 โดยมีกําหนดการเยือน ดังนี้
วันอาทิตย์ที่ 1 กันยายน 2562
เวลา 17.00 น. - นายมุน แช อิน ประธานาธิบดีแห่งสาธารณรัฐเกาหลี และภริยา เดินทางถึงท่าอากาศยานทหาร 2 กองบิน 6 โดยเที่ยวบินพิเศษ โดยมีนายสมคิด จาตุศรีพิทักษ์ รองนายกรัฐมนตรี ในฐานะผู้แทนรัฐบาล และภริยา รอต้อนรับ
วันจันทร์ที่ 2 กันยายน 2562
เวลา 10.00 น. - ประธานาธิบดีแห่งสาธารณรัฐเกาหลี และภริยา เดินทางถึงทําเนียบรัฐบาล โดยมีพลเอก ประยุทธ์ จันทร์โอชา นายกรัฐมนตรี และภริยา รอต้อนรับ
- พิธีตรวจแถวกองทหารเกียรติยศ
- ประธานาธิบดีแห่งสาธารณรัฐเกาหลี และภริยา ลงนามในสมุดเยี่ยม และชมของที่ระลึก ที่ทั้ง สองฝ่ายมอบให้แก่กัน ณ ห้องสีงาช้างด้านนอก
เวลา 10.15 น. - การหารือระหว่างนายกรัฐมนตรีและประธานาธิบดีแห่งสาธารณรัฐเกาหลี
เวลา 10.30 น. - การหารือเต็มคณะ ณ ตึกภักดีบดินทร์
เวลา 11.30 น. - นายกรัฐมนตรีและประธานาธิบดีแห่งสาธารณรัฐเกาหลีร่วมเป็นประธานและสักขีพยานในพิธีลงนามข้อตกลงความร่วมมือ ณ ตึกสันติไมตรีหลังใน
เวลา 11.45 น. - การแถลงข่าวร่วม ณ ตึกสันติไมตรีหลังใน
เวลา 12.00 น. - นายกรัฐมนตรีและประธานาธิบดีแห่งสาธารณรัฐเกาหลีพบปะกับอดีตทหารผ่านศึกเกาหลี ณ ตึกสันติไมตรีหลังใน
เวลา 12.15 น. - นายกรัฐมนตรี และภริยา เชิญประธานาธิบดีแห่งสาธารณรัฐเกาหลี และภริยา ชมนิทรรศการศิลปหัตถกรรม ณ โถงกลาง ตึกสันติไมตรี
เวลา 12.25 น. - นายกรัฐมนตรี และภริยา เป็นเจ้าภาพเลี้ยงอาหารกลางวันเพื่อเป็นเกียรติแก่ประธานาธิบดีแห่งสาธารณรัฐเกาหลี และภริยา ณ ตึกสันติไมตรีหลังนอก
เวลา 15.00 น. - นายกรัฐมนตรีและประธานาธิบดีแห่งสาธารณรัฐเกาหลีเป็นประธานเปิดการประชุม "Thailand - Korea Business Forum" ณ ห้องแกรนด์บอลรูม โรงแรมอินเตอร์คอนติเนนตัล กรุงเทพฯ
วันพุธที่ 3 กันยายน 2562
เวลา 09.30 น. - ประธานาธิบดีแห่งสาธารณรัฐเกาหลี และภริยา เดินทางออกจากท่าอากาศยานทหาร 2 กองบิน 6 ไปยังกรุงเนปยีดอ สาธารณรัฐแห่งสหภาพเมียนมา
โดยภายหลังเสร็จสิ้นการเดินทางเยือนประเทศไทยอย่างเป็นทางการแล้ว ประธานาธิบดีแห่งสาธารณรัฐเกาหลี และภริยา มีกําหนดการเดินทางเยือนสาธารณรัฐแห่งสหภาพเมียนมาและสาธารณรัฐสังคมนิยมเวียดนามต่อไป
รัฐบาลไทย-ข่าวทำเนียบรัฐบาล-ขับเคลื่อนโรงเรียนคุณธรรมและศาสตร์พระราชา ที่โรงเรียน
วันจันทร์ที่ 7 สิงหาคม 2560
ขับเคลื่อนโรงเรียนคุณธรรมและศาสตร์พระราชา ที่โรงเรียน
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เยี่ยมเยียนพบปะสนทนากับผู้บริหาร คณาจารย์ นักเรียน และบรรยายพิเศษ เรื่อง 'ศาสตร์พระราชากับพัฒนาการทางการศึกษา' ณ โรงเรียนปทุมวิไล (Pathumwilai) อําเภอเมืองปทุมธานี
โดยมีนางรักขณา ตัณฑวุฑโฒ รองศึกษาธิการภาค 1 พร้อมด้วยคณะครู ผู้บริหาร และนักเรียน ให้การต้อนรับและร่วมรับฟังบรรยาย
ม.ล.ปนัดดา ดิศกุลกล่าวว่า การกลับมา ณ สถานศึกษาแห่งนี้เสมือนได้กลับมาบ้าน ทําให้นึกถึงช่วงเวลาเมื่อครั้งที่ได้ดํารงตําแหน่งรองผู้ว่าราชการจังหวัดปทุมธานีมาตลอดระยะเวลา 3 ปี จึงทําให้มีความผูกพันเป็นอย่างมาก และทุกสิ่งทุกอย่างยังคงอยู่ในความทรงจําเสมอ โดยเฉพาะอย่างยิ่งการได้มีโอกาสไปเยี่ยมเยียนสถานศึกษาในสังกัดของรัฐและเอกชนทั้ง 7 อําเภอในจังหวัดปทุมธานี
ตามบันทึกของสมเด็จกรมพระยาดํารงราชานุภาพ ที่ได้บันทึกไว้ว่าพระบาทสมเด็จพระพุทธเลิศหล้านภาลัย รัชกาลที่ 2 ได้เสด็จฯ เยี่ยมพสกนิกรที่อําเภอสามโคกซึ่งตั้งอยู่ในจังหวัดปทุมธานีในปัจจุบัน ในครั้งนั้นพสกนิกรได้นําดอกบัวมาถวายพระองค์ท่าน จึงเป็นที่มาที่สมเด็จกรมพระยาดํารงราชานุภาพ กล่าวไว้ว่า"จังหวัดปทุมธานี คือ เมืองดอกบัวหลวง"ดังนั้น จังหวัดปทุมธานีเป็นเมืองประวัติศาสตร์ ทุกท่านต้องช่วยกันรักษาอัตลักษณ์ของจังหวัด พร้อมทั้งดํารงไว้ซึ่งเอกลักษณ์ของจังหวัดปทุมธานี อย่าให้ความเป็นเมืองของกรุงเทพมหานครมากลืนความเป็นปทุมธานีไปทั้งหมด
สําหรับการมาเยี่ยมเยียนคณะผู้บริหาร ครู อาจารย์ และลูกหลานนักเรียนในครั้งนี้เพื่อขอความร่วมมือให้ช่วยกันขับเคลื่อนโครงการโรงเรียนคุณธรรม เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ในหลวงรัชกาลที่ 9 ซึ่งขณะนี้สถานศึกษาในสังกัดของกระทรวงศึกษาธิการกว่า 30,700 แห่ง ได้ร่วมกันขับเคลื่อนโครงการโรงเรียนคุณธรรม ตามกรอบแนวคิดที่สําคัญ 5 ข้อ ได้แก่ 1) ความพอเพียง 2) ความกตัญญู 3) ความซื่อสัตย์สุจริต 4) ความรับผิดชอบ 5) อุดมการณ์คุณธรรมจริยธรรม
จึงขอให้ลูกหลานช่วยกันขับเคลื่อนโครงการโรงเรียนคุณธรรม ดํารงไว้ซึ่งความดี ปฏิบัติตนเป็นคนดีของชาติบ้านเมือง มีสัมมาชีพ ซื่อสัตย์สุจริต ดังเช่นที่สมเด็จพระเจ้าอยู่หัวมหาวชิราลงกรณ บดินทรเทพยวรางกูร ในหลวงรัชกาลที่ 10 ทรงมีพระราชดํารัสแก่ประชาชนชาวไทย ตลอดจนลูกหลานเยาวชน ให้ช่วยกันสืบสานพระราชปณิธานและเดินตามรอยเบื้องพระยุคลบาทในหลวงรัชกาลที่ 9
นายอภิสิทธิ์ แจ่มนิล นักเรียนชั้นมัธยมศึกษาปีที่ 5 รองประธานสภานักเรียนกล่าวถึงการนําโครงการโรงเรียนคุณธรรมมาขับเคลื่อนในโรงเรียนปทุมวิไล ว่า ในฐานะที่เป็นรองประธานสภานักเรียน จะนําความรู้ที่ได้รับในครั้งนี้ไปขยายผลโดยการให้ความรู้กับน้อง ๆเพราะโรงเรียนปทุมวิไลเป็นสถานศึกษาคุณธรรมระดับประเทศอยู่แล้ว อีกทั้งยังมีวัดในโรงเรียนคือ "ศาลาวิชชาลัย" ซึ่งเป็นสถานที่ที่ใช้ทํากิจกรรมต่าง ๆ ในคาบเรียนวิชาพระพุทธศาสนา เช่น สวดมนต์ นั่งสมาธิ เดินจงกลม เป็นต้น จึงคิดว่าสิ่งเหล่านี้จะสามารถช่วยขับเคลื่อนโครงการโรงเรียนคุณธรรมได้อย่างแน่นอน
อรพรรณ ฤทธิ์มั่น, บัลลังก์ โรหิตเสถียร: สรุป/รายงาน
อิทธิพล รุ่งก่อน: ถ่ายภาพ
รัฐบาลไทย-ข่าวทำเนียบรัฐบาล-ผลการประชุมบอร์ดบีโอไอ ครั้งที่ 3/2562  (15 มีนาคม2562)
วันศุกร์ที่ 15 มีนาคม 2562
ผลการประชุมบอร์ดบีโอไอ ครั้งที่ 3/2562  (15 มีนาคม2562)
บอร์ดบีโอไอไฟเขียวเขตวิทยาศาสตร์และเทคโนโลยีในภูมิภาค 3 แห่ง พร้อมอนุมัติหลักการโครงการรถไฟฟ้าสายสีส้ม ช่วงบางขุนนนท์-มีนบุรี
บอร์ดบีโอไอเห็นชอบให้อุทยานวิทยาศาสตร์ภูมิภาค 3 แห่ง ในจังหวัดเชียงใหม่ ขอนแก่น และสงขลา เป็นเขตวิทยาศาสตร์และเทคโนโลยี และอนุมัติในหลักการให้การส่งเสริมโครงการรถไฟฟ้าสายสีส้ม ช่วงบางขุนนนท์-มีนบุรี (สุวินทวงศ์) พร้อมอนุมัติส่งเสริมโครงการผลิตรถยนต์ไฟฟ้า PHEV ค่ายมิตซูบิชิ
อ่านเพิ่มเติมได้ที่http://www.boi.go.th/upload/content/No.42_2562_5c8b25bb96972.pdf
รัฐบาลไทย-ข่าวทำเนียบรัฐบาล-เอฟ เอ โอ เตรียมทูลเชิญสมเด็จพระเทพรัตน์ฯ ในฐานะทูตพิเศษด้านการขจัดความอดอยากหิวโหย ร่วมงานวันอาหารโลกที่อิตาลี
วันอังคารที่ 17 เมษายน 2561
เอฟ เอ โอ เตรียมทูลเชิญสมเด็จพระเทพรัตน์ฯ ในฐานะทูตพิเศษด้านการขจัดความอดอยากหิวโหย ร่วมงานวันอาหารโลกที่อิตาลี
เอฟ เอ โอ เตรียมทูลเชิญสมเด็จพระเทพรัตน์ฯ ในฐานะทูตพิเศษด้านการขจัดความอดอยากหิวโหย ร่วมงานวันอาหารโลกที่อิตาลีช่วงเดือน ตค.นี้
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังการหารือทวิภาคีกับ นายโฮเซ กราเชียโน ดา ซิลวา ผู้อํานวยการใหญ่ของ เอฟ เอ โอ ในระหว่างการประชุมระดับรัฐมนตรีเกษตรภูมิภาคเอเชียและแปซิฟิก ณ เมืองนาดี สาธารณรัฐ ฟิจิ ว่า ผู้อํานวยการใหญ่เอฟ เอ โอได้กล่าวชื่นชมและกล่าวขอบคุณ สมเด็จพระเทพรัตน์ฯในฐานะทูตพิเศษประจํา เอ เอ โอเกี่ยวกับพระราชกรณียกิจในการแก้ไขปัญหาการขาดอาหารและโภชนาการในภูมิภาคอย่างจริงจังและต่อเนื่องยาวนาน ซึ่งในนามผู้แทนรัฐบาลไทยได้กล่าวขอบคุณเอฟ เอ โอที่ถวายพระเกียรติของสมเด็จพระเทพรัตน์ฯ ในระหว่างการประชุมครั้งนี้ โดยประเทศสมาชิกผู้ร่วมประชุมรู้สึกปลาบปลื้มยิ่งนัก เมื่อทรงพระกรุณาโปรดเกล้า มีพระราชดํารัสผ่านวิดิโอในระหว่างการประชุมระดับรัฐมนตรีครั้งนี้ด้วย
ขณะเดียวกัน ผู้อํานวยการใหญ่ เอฟ เอ โอยังได้แจ้งว่า จะขอพระราชทานกราบบังคมทูลเชิญสมเด็จพระเทพรัตน์ฯ ในฐานะทูตพิเศษด้าน Zero Hunger และรัฐมนตรีว่าการกระทรวงเกษตรและสหกรณ์ เข้าร่วมงานวันอาหารโลก
ที่สํานักงานใหญ่เอฟ เอ โอณ กรุงโรม ประเทศอิตาลี ในเดือน ตุลาคม 2561 นี้
“ประเทศไทยได้ดําเนินการแก้ไขปัญหาความยากจนกับเกษตรกรอย่างต่อเนื่อง โดย ปัจจุบัน รัฐบาลไทย ได้ดําเนิน “โครงการไทยนิยมยั่งยืน” เพื่อยกระดับคุณภาพความเป็นอยู่ของประชาชนด้วย โดยใช้งบประมาณกลางปีเป็นพิเศษกว่า 5,000 ล้านเหรียญสหรัฐลงไปยังชนบทอีกทั้งยังได้กล่าวถึงความสําคัญของวันดินโลก (World Soil Day) ทุกวันที่ 5 ธันวาคม ของทุกปี เพื่อการจัดการทรัพยากรดินอย่างยั่งยืนเพื่อความมั่นคงอาหารโลก รวมถึงการมุ่งมั่นแก้ไขปัญหาการทําประมงที่ผิดกฎหมาย (IUU) เพื่อการจัดการประมงอย่างยั่งยืนของประเทศไทย ซึ่งผู้อํานวยการใหญ่ เอฟ เอ โอได้กล่าวชื่นชมการทํางานของประเทศไทย และพร้อมแจ้งประเทศสมาชิกให้รับทราบถึงการดําเนินการของประเทศไทยที่มุ่งมั่นและจริงจังดังกล่าวอีกด้วย” นายกฤษฏา กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-​เปิดศักราชใหม่ กระทรวงวิทย์ฯ พร้อมจัดงาน ตลาดคลองผดุงฯ ภายใต้ชื่อ “ตลาดนัดวิถีวิทย์ฯ 2560”
วันอังคารที่ 27 ธันวาคม 2559
​เปิดศักราชใหม่ กระทรวงวิทย์ฯ พร้อมจัดงาน ตลาดคลองผดุงฯ ภายใต้ชื่อ “ตลาดนัดวิถีวิทย์ฯ 2560”
“ตลาดนัดวิถีวิทย์ฯ 2560”
23 ธันวาคม 2559 ณ ตลาดคลองผดุงกรุงเกษม ข้างทําเนียบรัฐบาล / กระทรวงวิทยาศาสตร์และเทคโนโลยี โดย นางนันทวรรณ ชื่นศิริ หัวหน้าผู้ตรวจราชการกระทรวงวิทยาศาสตร์และเทคโนโลยี เป็นผู้แทนในการรับมอบป้ายเจ้าภาพจัดงานตลาดคลองผดุงกรุงเกษม ซึ่งในเดือนมกราคม 2560 กระทรวงวิทยาศาสตร์ฯ เป็นเจ้าภาพจัดงานต่อจากกระทรวงการคลัง ระหว่างวันที่ 9 – 29 มกราคม 2560 โดยมีนางสาวเรณู ตังคจิวางกูร รองเลขาธิการนายกรัฐมนตรี ฝ่ายการเมือง เป็นประธานส่งมอบป้ายจัดงานฯ ดังกล่าว
นางนันทวรรณ กล่าวว่า กระทรวงวิทยาศาสตร์ฯ เป็นเจ้าภาพจัดงานตลาดคลองผดุงเกษมครั้งนี้เป็นครั้งที่ 2 โดยเมื่อเดือนตุลาคม 2558 ได้จัดงานประสบผลสําเร็จมาแล้วในชื่องาน “นวัตกรรมและเทคโนโลยีไทยเพื่อ SMEs” และสําหรับการจัดงานครั้งที่ 2 ระหว่างวันที่ 9-29 มกราคม 2560 วท. กําหนดจัดภายใต้ชื่องาน “ตลาดนัดวิถีวิทย์ 2560” เพื่อเป็นการสนองนโยบายรัฐบาลที่จะสร้างอาชีพ สร้างรายได้ และสร้างความมั่นคงให้กับประชาชน ซึ่งการเปิดตลาดต้อนรับปีใหม่ จะช่วยสร้างความสุขในการจับจ่ายสินค้าแก่ประชาชน
สําหรับวัตถุประสงค์ในการจัดงานครั้งนี้เพื่อเป็นการเผยแพร่ผลงานด้านวิทยาศาสตร์เทคโนโลยีและนวัตกรรมฝีมือคนไทย ทั้งของหน่วยงานในสังกัดกระทรวงวิทยาศาสตร์ฯ และหน่วยงานในเครือข่าย โดยมุ่งเน้นการคัดเลือกผลงาน ผลิตภัณฑ์ที่เหมาะสมกว่า 240 ผลิตภัณฑ์มาจัดแสดงและจําหน่าย หรือให้บริการ เพื่อช่วยเหลือชุมชน วิสาหกิจชุมชน รวมถึงผู้ประกอบ ในการสร้างรายได้และกระจายสินค้าบริการให้แก่ประชาชน นอกจากนี้ ยังได้บูรณาการหน่วยงานพันธมิตร อาทิ ธนาคารพาณิชย์ สํานักงานสถิติแห่งชาติ บริษัท ไปรษณีย์ไทย จํากัด ร่วมออกบูธจัดกิจกรรมบริการที่เป็นประโยชน์แก่ประชาชน
ผลงานกิจกรรมหรือผลิตภัณฑ์โดดเด่น ภายในงานจะมีทั้งด้านเครื่องจักรเทคโนโลยีและนวัตกรรมคนไทย เช่น เครื่องขายขวดพลาสติกอัตโนมัติ เรือดูดตะกอนเลนอเนกประสงค์ หุ่นยนต์ดินสอ (ตัวล่าสุด)สําหรับบริการเสิร์ฟอาหาร เครื่องอบปลาแดดเดียวอินฟาเรด เป็นต้น ด้านผลิตภัณฑ์เน้นแสดงและจําหน่ายสินค้าผลิตภัณฑ์ชุมชน วิสาหกิจ ที่ได้มาตรฐาน สะอาด ปลอดภัย ใส่ใจสิ่งแวดล้อม ใช้องค์ความรู้ด้านวิทยาศาสตร์ เทคโนโลยีและนวัตกรรม ทั้งในกลุ่มอาหาร เครื่องดื่น ผักผลไม้ สมุนไพร แบ่งพื้นที่เป็นกลุ่มชัดเจน เครื่องสําอาง เสื้อผ้าเครื่องนุ่งห่ม งานฝีมือ กิจกรรมหมู่บ้านวิถีวิทย์พอเพียง กิจกรรมเวทีเพื่อการสาธิต
ทั้งนี้ นางนันทวรรณ ชื่นศิริ กล่าวทิ้งท้ายว่า สําหรับวันนี้ วท.ได้นําตู้ขายขวดพลาสติกอัตโนมัติ มาเป็นตัวอย่างสาธิต ซึ่งเป็นเทคโนโลยีฝีมือคนไทยที่สํานักงานปลัดกระทรวงวิทยาศาสตร์ฯ โดยสํานักส่งเสริมและถ่ายทอดเทคโนโลยีให้การสนับสนุนในการพัฒนาร่วมกันระหว่างนักวิจัยของกระทรวงและภาคเอกชน ภายใต้โครงการวิศวกรรมเพื่อสร้างคุณค่า จึงขอเรียนเชิญสื่อมวลชน พี่น้องประชาชน ทั้งกรุงเทพและต่างจังหวัด มาเที่ยวชม ชิม ช็อป ได้ในงาน ตลาดนัดวิถีวิทย์ ณ ตลาดคลองผดุงกรุงเกษม ต้อนรับปีใหม่ในเดือนมกราคม 2560 ต่อไป
ข่าวโดย : นายปวีณ ควรแย้ม
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร.02 333 3728 – 3732 โทรสาร 02 333 3834
E-mail : pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-ม.ล.ปนัดดา บรรยายพิเศษ "คุณธรรม" แก่ผู้บริหาร คณาจารย์ และนักเรียนโรงเรียนวัฒนาวิทยาลัย
วันจันทร์ที่ 31 กรกฎาคม 2560
ม.ล.ปนัดดา บรรยายพิเศษ "คุณธรรม" แก่ผู้บริหาร คณาจารย์ และนักเรียนโรงเรียนวัฒนาวิทยาลัย
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ บรรยายพิเศษ เรื่อง "คุณธรรม" แก่ผู้บริหาร คณาจารย์ และนักเรียนโรงเรียนวัฒนาวิทยาลัย
โดยมีนางสาวลานทิพย์ ทวาทศิน ผู้จัดการโรงเรียนวัฒนาวิทยาลัย ดร.ผุสดี ตามไท ผู้อํานวยการโรงเรียนวัฒนาวิทยาลัย คณาจารย์ ลูกหลานนักเรียน ให้การต้อนรับ และร่วมรับฟังการบรรยาย
ม.ล.ปนัดดา ดิศกุลกล่าวว่า โดยส่วนตัวรู้จักโรงเรียนวัฒนาวิทยาลัยมาตั้งแต่สมัยเด็ก เนื่องจากคุณแม่เป็นศิษย์เก่าของสถานศึกษาแห่งนี้ ทําให้มีโอกาสได้ติดตามคุณแม่มาที่โบสถ์ของโรงเรียนวัฒนาวิทยาลัยในโอกาสต่าง ๆ เป็นประจํา ซึ่งเป็นที่ทราบกันดีว่าโรงเรียนวัฒนาวิทยาลัยมีนักเรียนที่มีกิริยามารยาทเรียบร้อย ไหว้สวย มีความเป็นกุลสตรี ดํารงเอกลักษณ์ของความเป็นสตรีไทยได้อย่างงดงาม ดังนั้นลูกหลานนักเรียนต้องมีความภาคภูมิใจที่ได้เข้าศึกษาในสถานศึกษาอันทรงเกียรติแห่งนี้
ในเรื่อง"ศาสตร์พระราชา" ของพระบาทสมเด็จพระปรมินทรมหาภูมิพลอดุลยเดช ในหลวงรัชกาลที่ 9 ที่ลูกหลานสามารถน้อมนํามาประยุกต์ใช้ในชีวิตประจําวันได้คือ หลักปรัชญาเศรษฐกิจพอเพียง ซึ่งรัฐบาลส่งเสริมให้ทุกส่วนราชการน้อมนําไปประยุกต์ใช้ และเผยแพร่ให้ประชาชนรับทราบอย่างทั่วถึง อีกทั้งเรื่องศีลธรรมจรรยา เป็นสิ่งที่ครบถ้วนครอบคลุมถึงความซื่อสัตย์สุจริต ความรับผิดชอบ ขยันหมั่นเพียร กตัญญูรู้คุณ และเคารพพ่อแม่ครูอาจารย์ โดยจะเห็นได้ว่าในหลวงรัชกาลที่ 9 ทรงพระราชทานสอนสิ่งต่าง ๆ ไว้ให้กับปวงชนชาวไทยมากมาย ทําให้ความคิดถึงที่คนไทยมีต่อพระองค์เป็นอะไรที่สุดจะพรรณนาได้ ซึ่งจากการลงพื้นที่ตรวจเยี่ยมสถานศึกษาในต่างจังหวัด ยังพบว่าประชาชนรวมตัวกันนั่งทําดอกไม้จันทน์เพื่อเตรียมความพร้อมในพระราชพิธีถวายพระเพลิงพระบรมศพ ในหลวงรัชกาลที่ 9
อีกสิ่งหนึ่งที่พวกเราสามารถช่วยกันทําเพื่อถวายเป็นพระราชกุศลแด่ในหลวงรัชกาลที่ 9 ได้ คือการร่วมกันขับเคลื่อนโครงการโรงเรียนคุณธรรม ซึ่งมีกรอบแนวคิดสําคัญ 5 ประการ คือ ความพอเพียง ความกตัญญู ความซื่อสัตย์ ความรับผิดชอบ และอุดมการณ์คุณธรรมจริยธรรม โดยขอให้ลูกหลานวัฒนาวิทยาลัยทุกคนช่วยกันขับเคลื่อนโครงการโรงเรียนคุณธรรมให้สมกับปรัชญาของโรงเรียนที่ว่า "คุณธรรม นํา วิชาการ" และคําขวัญของโรงเรียนที่ว่า "ซื่อสัตย์ มีวินัย ใฝ่ศึกษา พัฒนาชาติ เทิดทูนศาสน์กษัตริย์" ตลอดจนขอให้ลูกหลานมีความคิดที่ถูกต้อง มีทัศนคติและวิสัยทัศน์ที่ดีงาม ยึดมั่นการเป็นนักการศึกษาที่ดีด้วย
อรพรรณ ฤทธิ์มั่น, บัลลังก์ โรหิตเสถียร: สรุป/รายงาน
อิทธิพล รุ่งก่อน: ถ่ายภาพ
รัฐบาลไทย-ข่าวทำเนียบรัฐบาล-รมช.สมชายฯ ลงพื้นที่ตรวจเยี่ยมโครงการหมู่บ้านอุตสาหกรรมสร้างสรรค์ CIV และเยี่ยมชมผลิตภัณฑ์ OTOP จังหวัดสระบุรี
วันอาทิตย์ที่ 4 พฤศจิกายน 2561
รมช.สมชายฯ ลงพื้นที่ตรวจเยี่ยมโครงการหมู่บ้านอุตสาหกรรมสร้างสรรค์ CIV และเยี่ยมชมผลิตภัณฑ์ OTOP จังหวัดสระบุรี
รมช.สมชายฯ ลงพื้นที่ตรวจเยี่ยมโครงการหมู่บ้านอุตสาหกรรมสร้างสรรค์ CIV และเยี่ยมชมผลิตภัณฑ์ OTOP จังหวัดสระบุรี
วันนี้ (4 พฤศจิกายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ตรวจเยี่ยมโครงการหมู่บ้านอุตสาหกรรมสร้างสรรค์ (CIV) ตลาดต้าน้ําโบราณต้นตาล เปิดพิพิธภัณฑ์เรือยาว กลุ่มสินค้า OTOP ณ จังหวัดสระบุรี โดยมี นายวันชัย พนมชัย รองเลขาธิการ รักษาราชการแทนเลขาธิการสํานักงานมาตรฐาน ผลิตภัณฑ์อุตสาหกรรม นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ นายอดิทัต วะสีนนท์ รองผู้อํานวยการสํานักงานเศรษฐกิจอุตสาหกรรม นายเดชา จาตุธนานันท์ รองอธิบดีกรมส่งเสริมอุตสาหกรรม ร่วมลงพื้นที่ โดยมีนายเกียรติศักดิ์ ทรงสิริ รองผู้ว่าราชการจังหวัดสระบุรี และนายสมศักดิ์ หวลกสิน อุตสาหกรรมจังหวัดสระบุรี ให้การต้อนรับ
สําหรับโครงการหมู่บ้านอุตสาหกรรมสร้างสรรค์ (Creative Industry Village :CIV)ตลาดต้าน้ําโบราณต้นตาลนั้น เป็นโครงการหมู่บ้านที่มีกลิ่นไอของชุมชนชาวเหนือ เนื่องจากเป็นชุมชนไทยวน (ไท–ยวน) ที่อพยพมาจากอําเภอเชียงแสน จังหวัดเชียงรายในสมัยรัชกาลที่ 1 แต่ยังรักษาวัฒนธรรมประเพณีแบบชาวเหนือ ทั้งภาษาพูด การแต่งกาย อาหารการกิน วิถีชีวิตความเป็นอยู่ต่างๆ ทําให้ชุมชนมีเอกลักษณ์ สามารถนําทุนทางวัฒนธรรม วิถีชีวิต และอัตลักษณ์ชุมชนมาผนวกกับความคิดสร้างสรรค์และการออกแบบ เพื่อสร้างมูลค่าเพิ่มให้กับสินค้าและบริการของชุมชน
จากนั้น รัฐมนตรีช่วยว่าการกระทรวงอุตสาหกรรม และคณะ เดินทางไปยังศูนย์ OTOP คอมเพลกซ์ พุแค สระบุรี รับฟังปัญหาและอุปสรรคของผู้ประกอบการ พร้อมมอบนโยบายในการดําเนินงานของกระทรวงอุตสาหกรรมแก่ผู้ประกอบการ OTOP และเยี่ยมชมสินค้าผลิตภัณฑ์ภายในบริเวณตลาดหัวปลีและร่วมพูดคุยกับปราชญ์ชาวบ้าน ณ ศูนย์ OTOP คอมเพลกซ์ พุแค สระบุรี และเยี่ยมชมร้านกาแฟ It’s SARA เพื่อเยี่ยมชมสินค้าและผลิตภัณฑ์ ตําบลหินกอง อําเภอหนองแค จังหวัดสระบุรี
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมพิธีทำบุญตักบาตรพระสงฆ์ 61 รูป เนื่องในเทศกาลสงกรานต์ 2561 พร้อมคณะรัฐมนตรี
วันอังคารที่ 10 เมษายน 2561
รมว.ดิจิทัลฯ ร่วมพิธีทําบุญตักบาตรพระสงฆ์ 61 รูป เนื่องในเทศกาลสงกรานต์ 2561 พร้อมคณะรัฐมนตรี
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมพิธีทําบุญตักบาตรเนื่องในเทศกาลสงกรานต์ ประจําปี 2561 โดยมี พล.อ.ประยุทธ์ จันทร์โอชา นายกรัฐมนตรี และภริยาเป็นประธานในพิธีเจริญพระพุทธมนต์ พร้อมทําบุญตักบาตรพระสงฆ์ 61 รูป เพื่อสืบสานวัฒนธรรมประเพณีอันดีงามของไทย ซึ่งนายกรัฐมนตรียังเปิดโอกาสให้คณะรัฐมนตรี ผู้บัญชาการเหล่าทัพ ข้าราชการ และสื่อมวลชนร่วมรดน้ําขอพร รวมทั้งได้กล่าวขอบคุณทุกคนที่ร่วมกันทํางานมาตลอด 1 ปีที่ผ่านมา ถือเป็นความสําเร็จ และความหวัง ของประชาชน พร้อมแนะหากอยากก้าวหน้า อยากสําเร็จในหน้าที่การงาน ต้องลงมือทําด้วยตนเอง ที่สําคัญต้องทําเพื่อประชาชน และประเทศชาติ เมื่อวันที่ 10 เมษายน 2561 ณ ณ ตึกสันติไมตรี (หลังนอก) ทําเนียบรัฐบาล เขตดุสิต กรุงเทพฯ
**********************
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี เพิ่มศักยภาพด้านการบังคับคดีแพ่งให้แก่เจ้าหน้าที่กรมบังคับคดี
วันพฤหัสบดีที่ 18 พฤษภาคม 2560
กระทรวงยุติธรรม โดยกรมบังคับคดี เพิ่มศักยภาพด้านการบังคับคดีแพ่งให้แก่เจ้าหน้าที่กรมบังคับคดี
นางกรรณิการ์ แสงทอง รองปลัดกระทรวงยุติธรรม เป็นประธานในพิธีเปิดโครงการเพิ่มศักยภาพในการให้ความรู้กฎหมายด้านการบังคับคดีแพ่ง แก่เจ้าหน้าที่กรมบังคับคดี รุ่นที่ ๓
เมื่อวันพุธที่ ๑๗ พฤษภาคม ๒๕๖๐ เวลา ๑๓.๓๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานในพิธีเปิดโครงการเพิ่มศักยภาพในการให้ความรู้กฎหมายด้านการบังคับคดีแพ่ง
แก่เจ้าหน้าที่กรมบังคับคดี รุ่นที่ ๓
เพื่อให้ข้าราชการ และเจ้าหน้าที่ในตําแหน่งนิติกร
ของสํานักงานบังคับคดีแพ่งกรุงเทพมหานคร ๑ - ๖ สํานักงานบังคับคดีภาค ๑, ๒ และ ๗
ได้มีความรู้ ความเข้าใจในเรื่องกฎหมาย ระเบียบ คําสั่งที่ได้มีการเปลี่ยนแปลง
และแนวทางการปฏิบัติงานตามมาตรฐานการบังคับคดีแพ่ง
รวมทั้งได้แลกเปลี่ยนความคิดเห็น และซักซ้อมแนวทางการปฏิบัติงาน
ตลอดจนวิเคราะห์สภาพปัญหาในการปฏิบัติงานด้านการบังคับคดีแพ่ง
เพื่อหาแนวทางในการแก้ไขปัญหาร่วมกัน
อันจะนําไปสู่มาตรฐานการปฏิบัติงานด้านการบังคับคดีแพ่งที่เป็นไปในทิศทางเดียวกันต่อไป
สําหรับโครงการดังกล่าว จัดขึ้นในระหว่างวันที่ ๑๗ - ๑๙ พฤษภาคม ๒๕๖๐
ณ โรงแรมกรีนเนอร์รี่ เขาใหญ่ จังหวัดนครราชสีมา
นอกจากนี้ โครงการฯ ดังกล่าว ได้กําหนดจัดรุ่นที่ ๔ ระหว่างวันที่ ๒๔ - ๒๖ พฤษภาคม ๒๕๖๐
ณ โรมแรมการ์เด้น คลิฟ พัทยา จังหวัดชลบุรี
รุ่นที่ ๕ ระหว่างวันที่ ๒ - ๔ มิถุนายน ๒๕๖๐ ณ โรงแรมดิเอ็มเพรส จังหวัดน่าน
รุ่นที่ ๖ ระหว่างวันที่ ๑๖ - ๑๘ มิถุนายน ๒๕๖๐
ณ โรงแรมเซนทาราโฮเทล แอนด์ คอนเวนชั่น จังหวัดอุดรธานี
และรุ่นที่ ๗ ระหว่างวันที่ ๒๓ - ๒๕ มิถุนายน ๒๕๖๐ ณ โรงแรมเดอะทวิน โลตัส จังหวัดนครศรีธรรมราช
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี จัดมหกรรมไกล่เกลี่ยข้อพิพาทชั้นบังคับคดี  เพื่อช่วยเหลือลูกหนี้ผู้ประสบอุทกภัยในพื้นที่ภาคใต้ ณ จังหวัดสงขลา
วันจันทร์ที่ 23 มกราคม 2560
กระทรวงยุติธรรม โดยกรมบังคับคดี จัดมหกรรมไกล่เกลี่ยข้อพิพาทชั้นบังคับคดี  เพื่อช่วยเหลือลูกหนี้ผู้ประสบอุทกภัยในพื้นที่ภาคใต้ ณ จังหวัดสงขลา
นางสาวรื่นวดี สุวรรณมงคล อธิบดีกรมบังคับคดี เป็นประธานเปิดโครงการมหกรรมไกล่เกลี่ยข้อพิพาทชั้นบังคับคดี เพื่อช่วยเหลือลูกหนี้ผู้ประสบอุทกภัยในพื้นที่ภาคใต้ ปี ๒๕๖๐ (ครั้งที่ ๑)
เมื่อวันเสาร์ที่ ๒๑ มกราคม ๒๕๖๐ เวลา ๐๙.๓๐ น.
ณ โรงแรมหรรษา เจบี จังหวัดสงขลา
นางสาวรื่นวดี สุวรรณมงคล อธิบดีกรมบังคับคดี
เป็นประธานเปิดโครงการมหกรรมไกล่เกลี่ยข้อพิพาทชั้นบังคับคดี
เพื่อช่วยเหลือลูกหนี้ผู้ประสบอุทกภัยในพื้นที่ภาคใต้ ปี ๒๕๖๐ (ครั้งที่ ๑)
โดยมีลูกหนี้ของธนาคารไทยพาณิชย์ที่อยู่ในชั้นบังคับคดีเข้าร่วม จํานวน ๘๘ ราย
มียอดทุนทรัพย์ รวม ๕๔,๑๒๘,๗๒๙.๕๔ บาท
และมีลูกหนี้ที่อยู่ในชั้นบังคับคดีของธนาคารพัฒนาวิสาหกิจขนาดกลางและขนาดย่อมแห่งประเทศไทย
เข้าร่วม จํานวน ๕๖ ราย มียอดทุนทรัพย์ ๑๐๙,๗๓๕,๗๗๔.๒๗ บาท
ทั้งนี้ เพื่อหาแนวทางและมาตรการในการช่วยเหลือลูกหนี้ที่ประสบอุทกภัยในพื้นที่ภาคใต้
ตลอดจนเพิ่มโอกาสในการชําระหนี้ของลูกหนี้
อันจะเป็นการลดปริมาณคดีที่เข้าสู่การบังคับคดี ลดการถูกยึดทรัพย์สิน อายัดทรัพย์สินของลูกหนี้
และเปิดโอกาสเข้าสู่กระบวนการไกล่เกลี่ยฯ ต่อไป
โดยโครงการดังกล่าวจะจัดขึ้นเพื่อช่วยเหลือลูกหนี้ที่ประสบอุทกภัยภาคใต้ครั้งต่อไป
ในวันจันทร์ที่ ๓๐ มกราคม ๒๕๖๐ ณ แก้วสมุยรีสอร์ท จังหวัดสุราษฎร์ธานี
จากนั้น ในเวลา ๑๐.๓๐ น. อธิบดีกรมบังคับคดี ได้พูดคุยร่วมกับเครือข่ายวิทยากรตัวคูณ
ในเขตพื้นที่สํานักงานบังคับคดีจังหวัดสงขลา
เพื่อหารือเกี่ยวกับการทํางานเชิงรุกของกรมบังคับคดี พร้อมซักถามปัญหาของเครือข่าย
ซึ่งได้รับความสนใจและความร่วมมือเป็นอย่างดีจากเครือข่ายวิทยากรตัวคูณ
และในเวลา ๑๔.๐๐ น. อธิบดีกรมบังคับคดี พร้อมคณะ ลงพื้นที่จังหวัดสงขลา
เพื่อเยี่ยมเยือนประชาชนผู้ประสบอุทกภัย
พร้อมมอบเครื่องอุปโภคบริโภค เพื่อเป็นขวัญและกําลังใจ
ตลอดจนร่วมพูดคุย และให้ความรู้ด้านกฎหมายใหม่ที่จะเป็นประโยชน์แก่ประชาชน
ณ ศาลาเอนกประสงค์ หมู่ที่ ๖ ตําบลปากรอ อําเภอสิงหนคร จังหวัดสงขลา